Document ID: 31987R2809

*****
ΚΑΝΟΝΙΣΜΟΣ (ΕΟΚ) αριθ. 2809/87 ΤΟΥ ΣΥΜΒΟΥΛΙΟΥ
της 17ης Σεπτεμβρίου 1987
για την τροποποίηση του κανονισμού (ΕΟΚ) αριθ. 2194/85 που θεσπίζει τους γενικούς κανόνες σχετικά με τα ειδικά μέτρα για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 που προβλέπει ειδικά μέτρα για τους σπόρους σόγιας (1), όπως τροποποιήθηκε από τον κανονισμό (ΕΟΚ) αριθ. 1921/87 (2), και ιδίως το άρθρο 2 παράγραφος 6,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2194/85 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2133/87 (4), προβλέπει τη δυνατότητα προσφυγής σε μεταβατικά μέτρα κατά το πέρασμα από το ισχύον καθεστώς κατά τη διάρκεια της περιόδου 1984/85 στο νέο καθεστώς που προβλέπεται στον εν λόγω κανονισμό ·
ότι ο κανονισμός (ΕΟΚ) αριθ. 2194/85 προβλέπει στο άρθρο 5 παράγραφος 3 ότι οι μέθοδοι αναλύσεως πλην της ενιαίας μεθόδου όπως αυτή ορίζεται στον κανονισμό (ΕΟΚ) αριθ. 1470/68 της Επιτροπής της 23ης Σεπτεμβρίου 1968 περί λήψεως και αναγωγής δειγμάτων καθώς και περί καθορισμού της περιεκτικότητας σε έλαιο, ακαθαρσίες και υγρασία των ελαιούχων σπόρων (5), όπως τροποποιήθηκε τελευταία από τον κανονισμό (ΕΟΚ) αριθ. 2435/86 (6), γίνονται αποδεκτές για τις περιόδους 1985/86 και 1986/87· ότι δεν είναι δυνατόν για τεχνικούς και οικονομικούς λόγους να εφαρμοστεί η ενιαία μέθοδος από την περίοδο 1987/88· ότι θα πρέπει συνεπώς να παραταθεί η διάταξη αυτή για μία ακόμη περίοδο · ότι θα πρέπει να τροποποιηθεί ο κανονισμός (ΕΟΚ) αριθ. 2194/85,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 2194/85, η παράγραφος 3 τροποποιείται ως εξής:
1. Στο πρώτο εδάφιο, οι όροι «περίοδος 1985/86 και 1986/87» αντικαθίστανται από τους όρους «περίοδοι 1985/86, 1986/87 και 1987/88».
2. Στο τρίτο εδάφιο η περίοδος «1987/88» αντικαθίσταται από την περίοδο «1988/89».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1987.

Labels: 3
17
19
6